|  |
| --- |
| Landssjúkrahúsið |
| Udbudsbetingelser |
| Vedrørende offentligt udbud af specialkørsel for det færøske sygehusvæsen |

|  |
| --- |
| Tjesesteydelser  Mars 2025 |

Indhold

[2. Indledning 1](#_Toc193375950)

[3. Ordregiver 1](#_Toc193375951)

[4. Udbuddets omfang 1](#_Toc193375952)

[5. Forventet tidsplan 2](#_Toc193375953)

[6. Procedure for tilbudsafgivelse 2](#_Toc193375954)

[5.1 Sprog 2](#_Toc193375955)

[5.2 Omkostninger 2](#_Toc193375956)

[5.3 Åbning af tilbud 2](#_Toc193375957)

[5.3 Ejendomsret 3](#_Toc193375958)

[5.4 Forbehold 3](#_Toc193375959)

[7. Spørgsmål til udbudsmaterialet 3](#_Toc193375960)

[8. Særlige vilkår 3](#_Toc193375961)

[9. Egnethed 3](#_Toc193375962)

[8.1 Teknisk og/eller faglig formåen 3](#_Toc193375963)

[8.2 Konsortier 4](#_Toc193375964)

[8.3 Tilbudsgiver baserer sig på andre virksomheders formåen 4](#_Toc193375965)

[10. Vedståelsesfrist 4](#_Toc193375966)

[11. Tildelingskriterium og underkriterier 4](#_Toc193375967)

[12. Orientering om resultatet af udbuddet 5](#_Toc193375968)

# Indledning

Ved nærværende udbud ønsker Ordregiver at indhente tilbud på levering af specialkørsel i Danmark. Specialkørslen omfatter kørsel af patienter og mulige pårørende/ledsagere, som er i Danmark i forbindelse med sygebehandling med anvisning af det færøske sygehusvæsen. De nuværende kontrakter vedr. specialkørsel udløber 31. august 2025, og opgaven der udbydes i nærværende udbud skal træde i kraft fra 1. september 2025.

Ordregivers aftalekrav fremgår af nærværende udbudsmateriale og tilhørende bilag.

Rammeaftalen vil blive indgået for en periode på 3 år med mulighed for forlængelse på 3 x 1 år.

Udbuddet gennemføres som et offentligt udbud, jf. *”Rundskriv nr. 9003 frá 1. juli 2019, um keyp av vørum og tænastum”*

Det samlede udbudsmateriale består af følgende dokumenter:

* Udbudsbetingelser (nærværende dokument), der beskriver den processuelle ramme omkring udbuddet
  + Bilag A – Tavshedserklæring
  + Bilag B – Tilbudsbesvarelse
  + Bilag C – Forhåndstilsagn om sikkerhedsstillelse
  + Bilag D – Kravspecifikation
  + Udkast til rammeaftale

Der indgås aftale med én leverandør og aftalen indgås på baggrund af udkastet til rammeaftale (inkl. bilag). Udkast til rammeaftalerne er vedlagt dette udbudsmateriale.

# Ordregiver

Ordregiver er Landssjúkrahúsið (LS), som er en del af det færøske sygehusvæsen.

Udbuddet varetages af Klinisk stab, hvor afdelingsleder Sonni Óli Djurhuus er kontaktperson.

# Udbuddets omfang

Udbuddet vedrører udførelse af specialkørsel for Landssygehuset, hvor tjenesteydelsen udføres i Danmark, nærmere bestemt i Storkøbenhavn og omegn. Herunder kørsel til specialinstitutioner på Sjælland, f.eks. i Dianalund og Haslev.

Rammeaftalen omfatter alle enheder, afdelinger mv., som er en del af Landssygehuset.

Udførelse af tjenesteydelsen foregår i Danmark i tæt samarbejde med det færøske patienthotel, *Sjúklingahotellið Tórshavn* (SHT).

Der er tale om al kørsel mellem Københavns Lufthavn, Sjúklingahotellið Tórshavn, Rigshospitalet m.fl, hvor primær kørsel omfatter alle hospitaler i Region Hovedstaden. Sekundær kørsel omfatter kørsel til genoptræning og behandling i Dianalund, Haslev og Roskilde. Alle taxaregninger dækkes af tilbudsgiver.

Ved større organisatoriske ændringer mellem regioner, kan aftalen genforhandles.

Der er tale om visiteret rutekørsel af det færøske sygehusvæsen.

Kørsel med kørestole vil ofte kræve en liftbus eller lignende. Der er derfor er krav, at leverandøren skal kunne medtage disse. Der vil i størst muligt omfang være kørsel henover hele dagen, hvor patienter hentes og bringes til og fra opgavens nærmere anførte steder.

Historikken viser, at der er tale om et relativ stabilt antal af personer, der skal befordres. Antallet af patientrejser til København var 2416 i 2023 og 2533 i 2024. Det forventes, at dette også vil være tilfældet fremadrettet. Antallet af personture varierer over året, eksempelvis ved ferier og helligdage. Den faktiske kørsel kan vise sig at blive anderledes og/eller ændre sig fremadrettet, alt afhængig af de til enhver tid visiterede patienter.

# Forventet tidsplan

|  |  |
| --- | --- |
| Offentliggørelse af udbudsmaterialet | 21. marts 2025 |
| Spørgefrist i forbindelse med tilbudsafgivelse | 4. april 2025, kl. 12.00 |
| Svarfrist i forbindelse med tilbudsafgivelse | 11. april 2025, kl. 12.00 |
| Tilbudsfrist | 22. april 2025, kl. 12.00 |
| Forventet tildeling af kontrakt | 9. maj, 2025 |
| Aftalestart | 1. september 2025 |

# Procedure for tilbudsafgivelse

Tilbud inkl. bilag skal inden tilbudsfristens udløb sendes til sondj@ls.fo, afdelingsleder Sonni Óli Djurhuus.

## 5.1 Sprog

Tilbud skal udfærdiges på dansk.

## 5.2 Omkostninger

Alle omkostninger i forbindelse med udarbejdelsen og afgivelse af tilbud bæres af tilbudsgiver.

## 5.3 Åbning af tilbud

Der vil ikke være adgang til at overvære åbningen af tilbuddene.

## 5.3 Ejendomsret

Indkomne tilbud med tilhørende bilag betragtes som udbyders ejendom og vil ikke blive returneret.

## 5.4 Forbehold

Tilbudsgiver bør nøje overveje, om tilbuddet skal indeholde forbehold til udbudsmaterialet, idet ethvert forbehold medfører, at ordregiver er berettiget til at afvise tilbuddet.

Tilbudsgiver opfordres til at få eventuelle uklarheder afklaret i spørgsmål-/svarrunden.

# Spørgsmål til udbudsmaterialet

Såfremt tilbudsgiver opfatter elementer i udbudsmaterialet som uklare eller uhensigtsmæssige, opfordres tilbudsgiver til at stille spørgsmål hertil. Ordregiver opfordrer således tilbudsgiver til at stille afklarende spørgsmål, såfremt tilbudsgiver er i tvivl om forståelsen af krav i kravspecifikationen, vilkår i rammeaftalen eller udbudsmaterialet i øvrigt. Tilbudsgiver opfordres desuden til at gøre ordregiver opmærksom på eventuelle forhold i udbudsmaterialet, der giver anledning til tvivl om, hvorvidt tilbudsgiver kan eller vil afgive tilbud**.**

Spørgsmål stilles inden udløb af den i tidsplanen oplyste spørgefrist. Spørgsmål, der modtages efter udløb af spørgefristen, besvares kun i det omfang, at det er muligt inden udløbet af den i tidsplanen oplyste svarfrist. Ordregiver vil besvare spørgsmål løbende og senest ved udløb af den i tidsplanen oplyste svarfrist.

Alle spørgsmål til udbudsmaterialet skal stilles skriftligt, på dansk og stilles via e-mail til sondj@ls.fo. Alle spørgsmål og svar vil i anonymiseret form blive offentliggjort på hjemmesiden www.keypsportal.fo og kan ses under fanen ”Útboðsyvirlit”.

# Særlige vilkår

Tilbudsgiver skal have de nødvendige og relevante tilladelser og/eller bevillinger til erhvervsmæssig personbefordring og til udførelsen af det pågældende erhverv, jf. pkt. 5 i Bilag D – *Kravspecifikation.* Tilbudsgiver skal i den forbindelse være opmærksom på, at disse tilladelser/bevillinger skal dokumenteres i forbindelse med aftaleunderskrivelse

# Egnethed

De nedenfor krævede oplysninger danner grundlag for ordregivers vurdering af, hvorvidt tilbudsgiver er egnet til at løfte den udbudte opgave.

Skønner ordregiver, at oplysningerne giver anledning til tvivl om, hvorvidt tilbudsgiver er egnet til at løfte den udbudte opgave, forbeholder ordregiver sig retten til at efterspørge uddybende oplysninger om økonomisk og finansiel formåen, samt retten til at afvise tilbudsgivers tilbud.

Tro og loveerklæring dokument skal underskrives og vedlægges tilbudet.

## 8.1 Teknisk og/eller faglig formåen

Tilbudsgiver skal opfylde følgende mindstekrav til teknisk og faglig formåen:

* Tilbudsgiver skal angive sammenlignelige referencer, der ikke er mere end 5 år gamle. Der kan være tale om referencer, som tilbudsgiver – ved tilbudsafgivelsen – er ved at udføre, altså en gældende aftale eller som baseres på andre virksomheders formåen jf. pkt. 8.2 og 8.3.
* Der må ikke være tale om enkeltstående kørsler, og der skal således være tale om en fast aftale om gentagende kørsler. Dette bør fremgå af beskrivelsen af referencen. Der stilles ikke yderligere krav til størrelsen/økonomien på den anførte reference hvilket medfører, at tilbudsgiver ikke behøver oplyse en omsætning for referencen.

Tilbudsgiver skal afgive referencerne med dertilhørende oplysninger, som skal vedlægges tilbudsafgivelsen. Det er vigtigt, at tilbudsgiver afgiver så præcise oplysninger som muligt, og laver en beskrivelse af referencerne, så det er klart, hvad den pågældende kørsel omfatter. Ordregiver forbeholder sig retten til at rette henvendelse til de anførte referencer, hvorfor der skal oplyses navn og telefonnummer på en kontaktperson.

## 8.2 Konsortier

Afgives tilbud af et konsortium vil der i forbindelse med egnethedsvurderingen være konsortiets samlede egnethed, der vurderes.

Hvis der afgives tilbud af et konsortium, skal konsortiedeltagerne hæfte solidarisk og direkte i forhold til ordregiver.

## 8.3 Tilbudsgiver baserer sig på andre virksomheders formåen

Nærværende afsnit finder anvendelse, når tilbudsgiver baserer sig på andre virksomheders formåen (garantistiller), det vil sige når tilbudsgiver støtter sig på andre virksomheder for at kunne opfylde egnethedskravene, jf. afsnit 8.

Hvis tilbudsgiveren, som ordregiver påtænker at tildele rammeaftalen til, baserer sig på en anden virksomheds formåen, skal denne virksomhed forpligte sig til uden begrænsning at stille de relevante ressourcer til rådighed for ordregiver i hele aftaleperioden. Hvis virksomheden stiller økonomiske og finansielle ressourcer til rådighed, skal virksomheden desuden forpligte sig til at hæfte direkte og solidarisk over for ordregiver for opfyldelse af rammeaftalen, eventuelt for et begrænset beløb. Tilbudsgiver og garantistiller skal udfylde og vedlægge Bilag C om forhåndstilsagn om sikkerhedsstillelse ved tilbudsafgivelse.

# Vedståelsesfrist

Tilbuddet skal være bindende for tilbudsgiver indtil 6 måneder efter udløb af tilbudsfristen.

# Tildelingskriterium og underkriterier

Aftalen tildeles på baggrund af tildelingskriteriet pris 50 % og kvalitet 50 %, eksklusive moms.

Tilbudsgiver skal afgive en pris pr. mdr. i Bilag B – Tilbudsbesvarelse.

Tilbuddet skal afgives i danske kroner eksklusive moms, men inklusive alle øvrige afgifter, gebyrer, tillæg, forsikringsudgifter og lignende. Indeholdt i prisen skal også være alle øvrige udgifter, der er forbundet med kørslen, herunder blandt andet telefonbetjening, tomkørsel og kørselsplanlægning.

Spørgsmål som tilbudsgiver skal besvare i forhold til kvalitet:

* Hvordan foregår samarbejdet med SHT´s personale omkring patientkørsel i det daglige, herunder fleksibilitet ift. ændringer i køreplan.
* Hvordan og hvornår den daglige fleksible rutekørsel planlægges og hvornår køretider til den efterfølgende dag, vil være tilgængelige for patienten.
* Hvordan kommunikationen til patient, ledsager og SHT i løbet af dagen håndteres, således at der bl.a sikres returkørsel til SHT.
* Hvordan håndteres patienter med kognitive udfordringer, angst eller utryghed ved kørsel og fremmøde på behandlingssted?

Alle tilbudsgivere vil via e-mail blive orienteret om resultatet af udbudsforretningen. Udbuddet er ikke afsluttet, før aftalen er underskrevet af begge parter.

# Orientering om resultatet af udbuddet

Alle tilbudsgivere vil via e-mail blive orienteret om resultatet af udbudsforretningen. Udbuddet er ikke afsluttet, før aftalen er underskrevet af begge parter.